باشین ساغ اولسون آذربایجان!
قاراداغ ماحالیندا باش وئرن زلزله یوزلر عائله نی ماتمه باتیردی. ۶/۳ ریشتر گوجونده فلاکت تؤرهدن بو زلزله، ایلک ساعاتلاردا یوزلر یارالی و یوز نفردن آرتیق اؤلونو آیدینلاشدیرمیشدیر. رسمی نظرلره گوره تخریب اولموش یئرلره- خصوصیله اهر، ورزقان و هریس بؤلگهلرینه- لاییقینجه یاردیملار چاتدیریلماسا, فاجعه بونداندان آرتیق اولاجاقدیر. بو حادثهدن ضرر چکنلره یاردیم ائتمک هامیمیزین قارشیسیندا دوران عموم بشری و انسانی بیر وظیفه دیر. بو یولدا هئچ بیر سعیدن چکینمهمهلییک.
ایشیق سایتی اؤز امکداشلاری آدیندان بو فاجعهنی بوتون ایران و آذربایجان خالقلارینا باش ساغلیغی وئرمکله برابر، اؤزونو بو عموم ملی ماتمده اورتاق بیلیر. بیز بوتون یاخینلارینی ایتیرن عائلهلره باش ساغلیغی وئریریک و انسانلیق نامینه بو گون آذربایجانا باش ساغلیغی وئرن بوتون ملتلرله برابر، باشین ساغ اولسون آذربایجان! دئییریک.
azb_Arab azb_Arab azb_Arab